Mii de persoane au sărbătorit pe străzile Madridului câştigarea celui de-al 36-lea titlu de campioană a Spaniei de către echipa Real Madrid.
De la balconul Primăriei madrilene, antrenorul Carlo Ancelotti a cântat alături de fani. “Vom cânta cel mai frumos cântec din lume. Hala Madrid şi nimic mai mult”, a spus Ancelotti.
Fanii au cerut aducerea lui Kylian Mbappe, l-au lăudat pe Vinicius, care merită Balonul de Aur, dar au cerut şi ca Luka Modrici să rămână la echipă.
La 1 iunie, Real Madrid va avea ocazia de a adăuga un al 15-lea titlu de Liga Campionilor în palmaresul său, finala urmând să se joace împotriva Borussiei Dortmund.